Un șofer a fost surprins în Brașov conducâând cu viteza de 275 de km/oră. Polițiștii au postat imaginile pe Facebook împreună cu următorul mesaj:
"Stimate conducător auto,
Avem onoarea de a te informa că vehiculul tău a fost surprins de aparatul radar într-o cursă de viteză mai captivantă decât un film de acțiune!
Suntem impresionați de performanța ta, însă suntem aici pentru a te ajuta să rămâi cu picioarele pe pământ (sau pe asfalt, în cazul tău).
În urma analizei detaliilor, am decis să-ți oferim un "permis de odihnă" timp de 120 de zile. Consideră acest interval ca pe unul de meditație, timp în care îi vei privi pe ceilalți cum șofează.
Tot pentru această perioadă, în care nu vei putea conduce, ți-am pregătit o listă cu articole interesante despre limitele de viteză și riscurile nerespectării acestora. Sperăm să descoperi că deplasarea cu viteza legală poate fi chiar mai distractivă!
Așadar, după ce îți vei redobândi permisul, condu în siguranță și fii atent la indicatoarele de viteză – ele nu sunt doar elemente de decor!
Cu respect,
Poliția Rutieră Brașov"